Държавен вестник, бр. 97, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  97
„(1) За издаване на виза кандидатът подава 
попълнено и подписано заявление по образец, 
към което прилага документи, доказващи целта 
на пътуването. Образците на заявленията за 
издаване на визи се определят с наредбата 
по чл. 9е, ал. 1.
(2) Сроковете за подаване на заявленията 
за издаване на визи се определят с наредбата 
по чл. 9е, ал. 1.
(3) При подаване на заявлението за изда-
ване на виза се събират и обработват лични 
данни, включително биометрични данни. 
Редът за събиране на данните се определя с 
наредбата по чл. 9е, ал. 1.“
2. В ал. 4:
а) в текста преди т. 1 след думите „пръс­
тови отпечатъци“ се добавя „при подаване 
на заявления за издаване на визи за летищен 
транзит и за краткосрочно пребиваване“;
б) в т. 3 думите „с официална цел“ се 
заличават.
3. Създава се нова ал. 5:
„(5) От изискването за снемане на пръсто-
ви отпечатъци при подаване на заявления за 
издаване на визи за дългосрочно пребиваване 
се освобождават:
1. деца на възраст до 12 години;
2. лица, при които снемането на пръстови 
отпечатъци е физически невъзможно; когато е 
възможно снемането на пръстови отпечатъци 
от по-малко от 10 пръста, се снема съответ-
ният брой пръстови отпечатъци; когато сне-
мането е временно невъзможно, от кандидата 
се изисква да даде пръстови отпечатъци при 
подаване на следващо заявление;
3. лица, назначени за ръководители на 
дипломатически или консулски представител-
ства, акредитирани за Република България, 
или за ръководители на представителства на 
международни организации на територията 
на страната – когато това е предвидено в 
международен договор или при условията на 
взаимност;
4. членове на дипломатическия персо-
нал на дипломатическите представителства 
и на консулския персонал на консулските 
представителства, акредитирани за Републи-
ка България – когато това е предвидено в 
международен договор или при условията на 
взаимност;
5. членовe на персонала на представи-
телства на международни организации на 
територията на страната, когато се ползват 
с дипломатически имунитет по силата на 
международен договор.“
4. Досегашната ал. 5 става ал. 6 и в нея в 
изречение първо думите „информационната 
система за издаване на визи“ се заменят с 
„визовата информационна система“, а думите 
„или органи на държавите членки“ се заме-
нят с „на Република България или на друга 
държава – членка на Европейския съюз“ и се 
поставя запетая.
5. Досегашната ал. 6 става ал. 7 и в нея 
думите „националната визова“ се заменят с 
„визовата“.
§ 14. Член 9з се изменя така:
„Чл. 9з. (1) Когато кандидатът за виза не е 
представил редовен паспорт или заместващ го 
редовен документ за пътуване, или е отказал 
да му бъдат събрани биометрични данни, или 
визовата такса не е платена, заявлението за 
издаване на виза е недопустимо.
(2) В случаите по ал. 1 дипломатическото 
или консулското представителство незабавно 
връща заявлението, платената визова такса 
и приложените към заявлението документи 
и унищожава събраните биометрични данни.
(3) Преди да вземат решение по заявле-
ние за издаване на виза оправомощените 
длъжностни лица имат право да изискват 
от кандидатите за визи допълнителни данни 
и документи, с които те да обосноват дос-
товерно заявената цел на пътуване, като са 
длъжни да извършват необходимите проверки 
на заявените данни.
(4) По изключение, когато изискванията по 
ал. 1 не са изпълнени, заявлението може да 
бъде прието за допустимо, когато са налице 
причини от хуманитарен характер или това 
се налага от държавния интерес.
(5) Приетото заявление за издаване на виза 
и приложените документи, удостоверяващи 
целта на пътуването, не пораждат задължение 
за издаване на виза.“
§ 15. В чл. 10 се правят следните изменения 
и допълнения:
1. В ал. 1:
а) в т. 1 след думата „опасност“ се доба-
вя „международните отношения“, а думите 
„сигурността на страната“ се заменят с „на-
ционалната сигурност“;
б) в т. 3 след думата „извършва“ се добавя 
„или има намерение да извършва“;
в) точка 10 се изменя така:
„10. има данни, че през последните две 
години е нарушил граничния, паспортно-ви-
зовия, валутния или митническия режим на 
Република България;“
г) в т. 13 думите „и тази мярка е в сила“ 
се заличават;
д) точка 15 се отменя;
е) в т. 16 думите „документ за задгранично 
пътуване или друг заместващ го документ“ 
се заменят с „паспорт или заместващ го до-
кумент за пътуване“;
ж) в т. 17 след думите „не докаже“ се добавя 
„достоверно“, а думите „планирания прес-
той“ се заменят със „заявеното пребиваване 
или транзитно преминаване, или летищен 
транзит“;
з) точка 18 се изменя така: